b'\n_START_ARTICLE_\nKotna velikost\n_START_PARAGRAPH_\nK\xc3\xb3tna velik\xc3\xb3st (tudi k\xc3\xb3tni prem\xc3\xa9r) poljubnega telesa je navidezni kot med smerema od opazoval\xc4\x8devega o\xc4\x8desa do dveh nasprotnih strani telesa, ki ga opazujemo._NEWLINE_Obi\xc4\x8dajno se za dolo\xc4\x8danje smeri vzameta dve diametralno nasprotni strani telesa, \xc4\x8de je telo okroglo (na primer nebesno telo v astronomiji). Kotna velikost ne dolo\xc4\x8da prostorskega kota pod katerim vidimo telo ampak ravninski kot med dvema smerema. Kotno velikost imenujemo tudi vidni premer telesa. Ta premer se razlikuje od dejanskega premera, \xc4\x8de gledamo telo pod kotom. Pri opazovanju moramo upo\xc5\xa1tevati, da velikost vidnega premera dolo\xc4\x8da pravzaprav projekcija telesa na ravnino, ki je pravokotna na smer opazovanja.'